**PRILOG I. - TEHNIČKE SPECIFIKACIJE PREDMETA NABAVE**

Predmet nabave su kućanske i osnovne higijenske potrepštine.

**Paket kućanskih i osnovnih higijenskih potrepština sadrži:**

1. SREDSTVO ZA ČIŠĆENJE STAKLENIH POVRŠINA (antistatičko sredstvo s raspršivačem, >90% biorazgradivih supstanci, 750 ml) – 1 kom
2. UNIVERZALNO SREDSTVO ZA ČIŠĆENJE PODOVA (univerzalno neabrazivno sredstvo za pranje s mirisom, pakiranje 1 L) – 1 kom
3. SREDSTVO ZA RUČNO PRANJE POSUĐA (gusto i snažno sredstvo za otklanjanje masnoća pri ručnom pranju posuđa, blago za ruke, pakiranje 500 ml) – 1 kom
4. SREDSTVO ZA ČIŠĆENJE I DEZINFEKCIJU SANITARIJA (sredstvo za temeljito čišćenje, otapanje kamenca i dezinfekciju cijele kupaonice s mirisom; višenamjensko dezinficirajuće sredstvo za čišćenje i uništavanje svih poznatih mikroorganizama, pakiranje 750 ml) – 1 kom
5. PRAŠAK ZA PRANJE RUBLJA (prašak za strojno pranje rublja, učinkovito pranje i na niskim i visokim temperaturama (30, 40, 60 i 90 0C), pakiranje za min. 20 pranja) – 1 kom
6. GUMENE RUKAVICE ZA JEDNOKRATNU UPOTREBU (rukavice od prirodne gume, otporne na deterdžente za čišćenje i masnoću, veličine L, 2 para) – 1 kom
7. ŠAMPON ZA KOSU (šampon za pranje kose, namijenjen za sve tipove kose, 250 ml) – 1 kom
8. GEL ZA TUŠIRANJE (Ph neutralan, dermatološki ispitan, 250 ml) – 1 kom
9. PASTA ZA ZUBE (pasta za zube, s fluorom, 75 ml) – 1 kom
10. TOALETNI PAPIR (u roli, troslojni, 100% celuloza, pakiranje 10/1) – 1 kom

Paketa je potrebno okvirno 150 x 6 kom

Predviđena vrijednost paketa je do 100,00 kn sa PDV-om.

Sve kućanske i osnovne higijenske potrepštine u trenutku isporuke moraju imati rok trajanja minimalno šest (6) mjeseci. Svi proizvodi u sastavu paketa moraju zadovoljavati sve zahtjeve određene važećim propisima koji se odnose na zdravstvenu ispravnost higijenskih proizvoda i njihovo označavanje. Prilikom isporuke svi proizvodi u sastavu paketa moraju biti propisano pakirani, označeni i deklarirani na hrvatskom jeziku.

Za sve ponuđene proizvode ponuditelj mora obavezno navesti na za to predviđenom mjestu u troškovniku naziv proizvoda s osnovnim podacima o količini. U svrhu provjere podataka navedenih u tehničkim specifikacijama kod ponuđenih predmeta nabave (izgled deklaracija, rok trajanja i sl.) ponuđeni proizvodi moraju u cijelosti zadovoljiti sve tražene uvjete.

Odabrani ponuditelj se obvezuje dostavljati robu u ambalaži koja jamči očuvanje kvalitete prilikom skladištenja i transporta, dostavljati robu u paketima i dopremati odgovarajućim vozilima na lokaciju isporuke. Kućanske i osnovne higijenske potrepštine isporučuju se pakirane u pakete, u ambalaži koja može biti kartonska kutija ili vrećica od papira ili od drugog biorazgradivog materijala. Kod odabira ambalaže za pakiranje paketa potrebno je voditi računa o rukovanju s pakiranjem kod transporta kako ne bi došlo do rasipanja sadržaja i drugih manipulativnih problema. Ambalaža paketa mora biti dovoljno izdržljiva za težinu paketa.

Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana. Za nepravilnosti pri deklariranju proizvoda, koju utvrdi inspekcija u poslovnim jedinicama Naručitelja, novčana kazna koja je izrečena Naručitelju i odgovornoj osobi ide na teret Odabranog ponuditelja. Ako postoje posebni uvjeti skladištenja Odabrani ponuditelj ih je obvezan priopćiti Naručitelju kroz podatke o proizvodu.